JKF Industri med hovedsæde i Als ved Hadsund, er solgt til Maj Invest Equity.

Investeringsselskab har overtaget Als-virksomheden JKF Industri. - Vi ser Maj Invest Equity som en stærk samarbejdspartner og ejer. De har bred erfaring med at skabe og sikre de rigtige rammer for ekspansion i vores størrelse virksomhed, og jeg er sikker på, at vi i fællesskab vil kunne styrke JKF's markedsposition og udnytte selskabets potentiale optimalt de kommende år, siger Tommy Holting, adm. direktør i JKF. JKF blev stiftet i 1957 af Louis Nielsen som producent af rørsystemer til landbruget. Selskabet har siden udviklet sig til producent og leverandør af komponenter og maskiner til ventilationssystemer. JKF har i dag ca. 240 medarbejdere med hovedsæde i Als ved Hadsund, og har datterselskaber i Polen og Malaysia. Med et samlet kapitaltilsagn på omkring 8,5 mia. kr., er Maj Invest Equity en ledende private equity aktør i Danmark med fokus på mindre og mellemstore virksomheder.